Kleuterland - Protea Boekhuis
Kleuterland is 'n pragtige kinderboek met 40 stories en pragtige illustrasies vir kleuters uit die verhaleskat van Helena J.F. Lochner en was oorspronklik deel van 'n reeks van ses bundels, onder andere Diereland, Storieland, Kammaland en Avontuurland. Dit is lekker-lees stories vir voorlees aan kleuters.
Protea gaan dit weer publiseer in 'n nuwer moderne baadjie om hierdie wonderlike stories aan 'n nuwe generasie bekend te stel.
Die stories in die bundel word volgens bevatlikheid rangskik. Die langste woorde in die eerste ses stories bestaan uit slegs drie letters, dié in die volgende drie stories uit vier letters en die volgende drie uit net vyf. Gaandeweg word die woorde moeiliker en langer.
OR DIE ILLUSTREERDER
Alida Bothma het 'n diploma in Grafiese Ontwerp by die Kunsskool van die Kaapse Technikon verwerf. Sy het in 1979 internasionale blootstelling verkry met 'n waterverfuitstalling in Duitsland saam met ander SA kunstenaars soos Walter Battiss, Maud Sumner, Adolph Jentsch en Andrew Verster. In 1980 het sy begin kinderboeke illustreer en het reeds aan 150 boeke gewerk as illustreerder.